Το **Ταογιουάν** (Κινεζικά: 桃園市) είναι μία πόλη και ειδικός δήμος της βορειοδυτικής Ταϊβάν, που γειτνιάζει με την πόλη Νέα Ταϊπέι, την κομητεία του Χσίντσου και την κομητεία του Γιλάν. Η Επαρχία Ταογιουάν είναι η έδρα της τοπικής αυτοδιοίκησης, και μαζί με την Επαρχία Ζόνγκλι σχηματίζουν μια μεγάλη μητροπολιτική περιοχή. Το Ταογιουάν αναπτύχθηκε από μια απλή δορυφορική πόλη της μητροπολιτικής περιοχής του Ταϊπέι και έχει γίνει η τέταρτη μεγαλύτερη μητροπολιτική περιοχή, και η πέμπτη πολυπληθέστερη πόλη της Ταϊβάν. Επειδή η μετακινήσεις στη μητροπολιτική περιοχή του Ταϊπέι είναι εύκολες, η Ταογιουάν είδε την ταχύτερη πληθυσμιακή ανάπτυξη από όλες τις πόλεις της Ταϊβάν. 

Το όνομα "Ταογιουάν" σημαίνει "κήπος με ροδακινιές" στα Κινεζικά, και αποδίδεται στο ότι στην περιοχή υπήρχαν πολλές ροδακινιές. Στην πόλη υπάρχουν πολλά βιομηχανικά πάρκα και τα κεντρικά γραφεία πολλών μεγάλων εταιρειών. Το Διεθνές Αεροδρόμιο της Ταογιουάν εξυπηρετεί την πρωτεύουσα, την Ταϊπέι, και την υπόλοιπη βόρεια Ταϊβάν. 

Η πόλη της Ταογιουάν το 2014 προάχθηκε σε καθεστώς ειδικού δήμου, ενώ παλαιότερα βρισκόταν σε καθεστώς κομητείας. Η πόλη έχει 13 επαρχίες, και η έδρα της βρίσκεται στην ομώνυμη, την Επαρχία Ταογιουάν.

Ιστορία
-------

### Πρώιμη ιστορία

Στην αρχαιότητα, στο οροπέδιο της Ταογιουάν ζούσαν οι Ταϊβανέζοι πεδινοί ιθαγενείς. Στην προϊστορική περίοδο, οι Κεταγκαλάν εγκαταστάθηκαν στην περιοχή Νανκάν. Στα πρώτα χρόνια της ολλανδικής αποικιοκρατίας, του ισπανικού αποικισμού, και του Τσενκ Χι της δυναστείας Μινγκ, δεν υπήρχε ανεπτυγμένη γεωργία ή βιομηχανία μεγάλης κλίμακας. Κατά την περίοδο των Τσινγκ, ένα μέρος του πληθυσμού από τις επαρχίες Φουτσιάν και Κουανγκτούνγκ μετανάστευσε στην σημερινή Ταογιουάν όπου καλλιέργησαν και αξιοποίησαν τη γη. Φύτεψαν πολλές ροδακινιές, που όταν άνθιζαν την άνοιξη, το τοπίο γινόταν τόσο όμορφο που οι άνθρωποι ονόμασαν τη γη «*οπωρώνας με ροδακινιές*» (桃仔園, Ταοζαϊγιουάν).

Ο[*νεκρός σύνδεσμος*] Σταθμός της Ταογιουάν την περίοδο της Ιαπωνικής κυριαρχίας
### Ιαπωνική κυριαρχία (1895-1945)

Τον Νοέμβριο του 1901, ενώ βρισκόταν υπό Ιαπωνική κυριαρχία, στην περιοχή ιδρύθηκε ένα τοπικό διοικητικό γραφείο, το *Τόσιεν Τσο* (Κινεζικά: 桃仔園廳, προφέρεται: Ταοζαϊγιουάν τινγκ, σημαίνει: «Γραφείο του Κήπου με τις Ροδακινιές»), το οποίο το 1905 μετονομάστηκε σε *Τόεν Τσο* (Κινεζικά: 桃園廳, προφέρεται: Ταογιουάν τινγκ, σημαίνει: Γραφείο της Ταογιουάν). Το 1920, η περιοχή Τοέν ενσωματώθηκε στο Νομό του Σίντσικου.

Κατά την Ιαπωνική περίοδο, με την σταδιακή μεταναστευτική πολιτική η Ταογιουάν αναπτύχθηκε ως μια πόλη με ποικιλία πολιτισμών. Για παράδειγμα, οι ναοί και οι δρόμοι της πίστης συμβόλιζαν τα πολιτιστικά συστήματα. Οι πολεμικές τέχνες αντιπροσώπευαν τα στρατιωτικά συστήματα, και τα παλιά γραφεία της πόλης σήμαιναν τα πολιτικά συστήματα.

Χάρτης[*νεκρός σύνδεσμος*] του βόρειου Ταογιουάν (1944)
### Μεταπολεμική περίοδος (1945-σήμερα)

Το 1950, η κυβέρνηση της Δημοκρατίας της Κίνας ίδρυσε την Κομητεία της Ταογιουάν. Την 21η Απριλίου 1971, η Επαρχία Ταογιουάν έγινε η έδρα της ομώνυμης κομητείας. Περιλάμβανε 6 πόλεις, 1 αστικό δήμο και 6 αγροτικούς δήμους. Η γεωγραφική της θέση, στα άκρα της Μεγάλης Ταϊπέι, οδήγησε σε ορισμένες αλλαγές στον τρόπο οργάνωσης και ζωής στην κοινωνία της Ταϊβάν. Τα τελευταία χρόνια η ανάπτυξη του εμπορίου και η αύξηση των θέσεων εργασίας βοήθησαν την Ταογιουάν να εξελιχθεί σε μια σημαντική οικονομική επαρχία της βόρειας Ταϊβάν, και ο πληθυσμός έχει αυξηθεί.

Την 16η Φεβρουαρίου 1998, η αεροπορική πτήση China Airlines 676 συνετρίβη στην πόλη Ταογιουάν, κοντά στο Διεθνές Αεροδρόμιο Τσιάνγκ Κάι Σεκ (πρώην όνομα του Διεθνούς Αεροδρομίου της Ταογιουάν), σκοτώνοντας όλους τους 196 επιβάτες και ακόμα επτά που βρίσκονταν στο έδαφος.

Την 25η Δεκεμβρίου 2014, η κομητεία της Ταογιουάν μπήκε σε καθεστώς ειδικού δήμου.

Γεωγραφία
---------

Η Ταογιουάν βρίσκεται περίπου 40 χλμ. νοτιοδυτικά της Ταϊπέι, στη βόρεια Ταϊβάν, και έχει συνολική έκταση 1.220 τ.χλμ. Το τοπίο της περιλαμβάνει χαμηλές πεδιάδες, οροσειρές, οροπέδια και υψίπεδα. Το σχήμα της είναι μακρόστενο με κατεύθυνση νοτιοανατολική προς βορειοδυτική, με το νοτιοανατολικό άκρο στην Οροσειρά Σουεσάν και το αντίθετο άκρο στις όχθες του Στενού της Ταϊβάν.

Γεωλογικά αποτελείται κυρίως από ιζηματογενή πετρώματα με ένα μικρό ποσοστό από πυριγενή πετρώματα. Συνεπώς στην περιοχή υπάρχουν πολλά ρήγματα. Το υδρολογικό σύστημα της πόλης περιλαμβάνει τεχνητές λίμνες, ποτάμια, ρέματα, λιμνούλες και κανάλια νερού. Η τεχνητή λίμνη Σίμεν της περιοχής είναι η τρίτη μεγαλύτερη της Ταϊβάν. Έχει πολλά ποτάμια, τα: Ντάχαν, Νανκάν, Φούλιν, Ντάκου, κ.α. Από το 1748 (δυναστεία Τσινγκ), στο οροπέδιο της Ταογιουάν έχουν κατασκευαστεί πολλές αρδευτικές λίμνες, από τις οποίες η Ταογιουάν έχει κερδίσει τον χαρακτηρισμό «Πόλη με τις Χίλιες Λίμνες» (千塘之鄉).

### Κλίμα

Η Ταογιουάν έχει ένα υγρό υποτροπικό κλίμα, με ήπιους έως ζεστούς χειμώνες και ζεστά καλοκαίρια, χαρακτηριστικό της βόρειας Ταϊβάν. Το κλίμα της πόλης επηρεάζεται από τους βορειοανατολικούς και τους νοτιοδυτικούς μουσώνες. Οι βορειοδυτικοί μουσώνες αρχίζουν στα τέλη του Οκτωβρίου και διαρκούν μέχρι τον Μάρτιο του επόμενου έτους, και χαρακτηρίζονται από δυνατούς ανέμους και χαμηλές θερμοκρασίες. Οι νοτιοδυτικοί μουσώνες αρχίζουν τον Μάιο και διαρκούν μέχρι τον Σεπτέμβριο, και χαρακτηρίζονται από ασθενείς ανέμους, ασυννέφιαστο καιρό αλλά με απογευματινές καταιγίδες. Οι τυφώνες κανονικά παρατηρούνται από τον Ιούλιο ως τον Σεπτέμβριο.

Εναέρια άποψη της ΤαογιούανΟ μέσος όρος βροχοπτώσεων είναι 1.500-2.000 mm (στα ορεινά είναι 2.000-4.000 mm). Οι βροχερές ημέρες είναι περισσότερες τον χειμώνα. Οι μέσες θερμοκρασίες είναι 29°C το καλοκαίρι και 16°C το χειμώνα. Η χαμηλότερη θερμοκρασία παρατηρείται συνήθως στην παράκτια περιοχή της επαρχίας Σιν Γου, και το μέσο επίπεδο υγρασίας είναι περίπου 89%.

| Κλιματικά δεδομένα της Ταογιουάν |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 18.5 | 18.3 | 21.3 | 25.3 | 29.5 | 31.2 | 32.7 | 32.3 | 31.3 | 28.5 | 24.6 | 20.5 | 26,6 |
| Μέση Μηνιαία °C (°F) | 14.4 | 14.9 | 18.1 | 22.2 | 26.1 | 27.9 | 29.0 | 28.6 | 27.5 | 24.4 | 20.3 | 16.2 | 22,47 |
| Μέση Ελάχιστη °C (°F) | 10.3 | 11.5 | 14.9 | 19.1 | 22.8 | 24.6 | 25.3 | 25.0 | 23.8 | 20.4 | 16.0 | 11.9 | 20,4 |
| Βροχόπτωση mm (ίντσες) | 29 | 43 | 67 | 127(5) | 199 | 229 | 272 | 253 | 146 | 63 | 41 | 31 | 1,500 |
| *Πηγή: Climate-Data.org*  |

Εθνική σύσταση
--------------

### Κινέζοι Χαν

#### Χόκλο

Ιστορική εξέλιξη πληθυσμού| Έτος | Πληθ.   | ±%   |
| --- | --- | --- |
| 1985 | 1.211.249 | —     |
| 1990 | 1.355.175 | +11.9% |
| 1995 | 1.524.127 | +12.5% |
| 2000 | 1.732.617 | +13.7% |
| 2005 | 1.911.161 | +10.3% |
| 2010 | 2.002.060 | +4.8% |
| 2015 | 2.105.780 | +5.2% |

Στην Ταογιουάν, όπως και στις περισσότερες από τις πόλεις της Ταϊβάν, η μεγαλύτερη εθνική ομάδα είναι οι Χόκλο (λαός των Μιννάν), από τους οποίους οι περισσότεροι ζούν στο βόρειο τμήμα της πόλης.

#### Χάκκα

Οι Χάκκα είναι η δεύτερη μεγαλύτερη εθνική ομάδα στην πόλη μετά τους Χόκλο, από τους οποίους ηττήθηκαν στους φυλετικούς πολέμους και αναγκάστηκαν να κινηθούν προς τις φτωχές ορεινές περιοχές της νότιας Ταογιουάν. Με πληθυσμό πάνω από 785.000 Χάκκα, η Ταογιουάν έχει τον μεγαλύτερο πληθυσμό στην Ταϊβάν.

#### Γουάισενγκρεν

Μετά τον Κινέζικο Εμφύλιο Πόλεμο, πολλοί άνθρωποι από την ηπειρωτική Κίνα, οι αναφερόμενοι ως Γουάισενγκρεν (外省人) εγκαταστάθηκαν στην τότε Κομητεία της Ταογιουάν όταν υποχώρησε η εθνικιστική κυβέρνηση το 1949. Οι περισσότεροι από αυτούς ζουν στα στρατιωτικά εξαρτημένα χωριά, στις επαρχίες Τζόνγκλι, Πίνγκζεν και Γκουϊσάν.

### Ιθαγενείς

Οι περισσότεροι Ταϊβανέζοι ιθαγενείς ζουν στην επαρχία Φουσίνγκ.

Οικονομία
---------

Η Ταογιουάν είναι μία από τις κορυφαίες βιομηχανικές και τεχνολογικές πόλεις της Ταϊβάν. Πολλές εταιρείες υψηλής τεχνολογίας, όπως οι Quanta, MiTAC, Inotera, Nanya Technology, HTC, CPT και AU Optronics, έχουν σχεδιάσει να κατασκευάσουν ή να επεκτείνουν τα εργοστάσιά τους στην Ταογιουάν. Το Ταογιουάν έχει γίνει πλέον ένα προπύργιο στην κατασκευή ηλεκτρονικών και ημιαγωγών.

To 2014 υπήρχαν 29 (καταχωρημένες) βιομηχανικές περιοχές με 3.696 εκτάρια μη βιομηχανικών εκτάσεων και 3.131 εκτάρια αστικών βιομηχανικών εκτάσεων. Υπάρχουν πάνω από 6.827 εκτάρια γης διαθέσιμα για εργοστάσια και βιομηχανική χρήση στην πόλη, και είναι γεγονός ότι η ανάπτυξη της πόλης βασίζεται στη βιομηχανία και το εμπόριο. Υπάρχουν επίσης 9 τοποθεσίες (57 εκτάρια) που προσφέρονται για μικτή βιομηχανική-εμπορική χρήση, και είναι τα περισσότερα από κάθε κομητεία και πόλη της Ταϊβάν. 

Την 26η Μαρτίου 2010, η αεροπορική εταιρεία China Airlines μεταφέρθηκε στη νέα έδρα της, στο Διεθνές Αεροδρόμιο της Ταογιουάν, στην επαρχία Νταγιουάν. Η EVA Air διατηρεί την έδρα της στην επαρχία Λουζού. Η αεροπορική εταιρεία Evergreen Airlines και οι θυγατρικές της Evergreen Group, έχουν την έδρα τους στην επαρχία Νταγιουάν, του δήμου Ταογιουάν.

Διοικητική διαίρεση
-------------------

Η[*νεκρός σύνδεσμος*] διοικητική διαίρεση της Ταογιουάν
Η πόλη της Ταογιουάν χωρίζεται σε 12 δημοτικές επαρχίες και 1 ορεινή επαρχία ιθαγενών.   

Το[*νεκρός σύνδεσμος*] κέντρο της πόλης

| Τύπος | Ονομα | Κινέζικα | Έκταση (km 2 ) | Πληθυσμός |
| --- | --- | --- | --- | --- |
| **Επαρχία** | Μπάντε | 八德 區 | 33,71 | 187.848 |
| Ντασί | 大溪 區 | 105,14 | 93.388 |
| Νταγιουάν | 大園 區 | 87,39 | 85.667 |
| Γκουανιίν | 觀音 區 | 87,98 | 64.845 |
| Γκουϊσάν | 龜山 區 | 72,01 | 145.706 |
| Λονγκτάν | 龍潭 區 | 75,23 | 118.648 |
| Λουζού | 蘆竹 區 | 75,50 | 155.626 |
| Πινγκτζέν | 平鎮 區 | 47,75 | 218.290 |
| Ταογιουάν | 桃園 區 | 34,80 | 427.815 |
| Σινγού | 新屋 區 | 85,02 | 48.469 |
| Γιανγκμέι | 楊梅 區 | 89,12 | 161.301 |
| Τζονγκλί | 中壢 區 | 76,52 | 390.251 |
| **Ορεινή επαρχία ιθαγενών** | Φουσίνγκ | 復興 區 | 350,78 | 10.932 |

  

Η Τεχνητή Λίμνη Σίμεν

Τουρισμός
---------

### Τεχνητή λίμνη Σίμεν

Η Τεχνητή Λίμνη Σίμεν (石門水庫) σχηματίστηκε όταν κατασκευάστηκε το πέτρινο φράγμα Σίμεν στον ποταμό Ντάχαν, και είναι ο τρίτος μεγαλύτερος ταμιευτήρας νερού της Ταϊβάν. Κοντά στο αξιοθέατο, οι επισκέπτες μπορούν να βρουν πολλά εστιατόρια που σερβίρουν νόστιμα πιάτα με ψάρια της λίμνης. Πίσω από την λίμνη υπάρχει ένας ποδηλατόδρομος μήκους 3 χλμ. γύρω από την πίσω λίμνη. Παρέχει νερό και υδροηλεκτρική ενέργεια.

Το Μαυσωλείο του πρώην Προέδρου, Τσιάνγκ Κάι Σεκ
### Παλαιά Οδός Ντασί

Η παλαιά οδός Ντασί είναι ένας από τους πιο διάσημους παλιούς δρόμους της Ταϊβάν. Ήταν ένας πολυσύχναστος κόμβος για το εμπόριο καμφοράς και τσαγιού, γεμάτος με διάφορα καταστήματα σε στυλ μπαρόκ. Στον δρόμο αυτό βρίσκονται αρκετά κτίρια με ιστορική σημασία.

### Μαυσωλείο του Σουχού

Το Μαυσωλείο του Σουχού (慈湖 陵寢) είναι ο τελευταίος τόπος ανάπαυσης του πρώην προέδρου της Δημοκρατίας της Κίνας, Τσιανγκ Κάι Σεκ.

### Το Λούνα Παρκ Παράθυρο στην Κίνα

Το Λούνα Παρκ Παράθυρο στην Κίνα (小人 國 主題 樂園) είναι ένα από τα πρώτα της Ταϊβάν, που ιδρύθηκε το 1984. Αποτελείται από τρεις περιοχές: τον Μίνι Κόσμο, το Υδάτινο Πάρκο και το Πάρκο Ψυχαγωγίας. Στο πάρκο παρουσιάζονται οι μινιατούρες πολλών διάσημων παγκόσμιων ορόσημων.

Το[*νεκρός σύνδεσμος*] κτίριο της τοπικής αυτοδιοίκησης
Κόσμος μινιατούρα στο Λουνα Παρκ Παράθυρο στην Κίνα
### Όρος Λάλα

Το Όρος Λάλα (拉拉山, Λάλασαν) είναι μία «προστατευόμενη φυσική τοποθεσία» της Ταϊβάν, στην οποία βρίσκονται ιερά δέντρα που χρονολογούνται 500 έως 2.800 χρόνων και το «5ο Ιερό Δέντρο», που είναι αρχαιότερο από τον Κομφούκιο.

### Μνημείο για τους Μάρτυρες της Ταογιουάν

Το Μνημείο για τους Μάρτυρες της Ταογιουάν (桃園 忠烈祠) είναι ένα από τα καλύτερα διατηρημένα Σιντοϊστικά ιερά, που βρίσκονται εκτός της Ιαπωνίας.

Ο δήμαρχος Τσενγκ Γουέν Τσαν 
Το[*νεκρός σύνδεσμος*] Δημοτικό Συμβούλιο της Ταογιουάν
### Τζαμί της Λονγκάνγκ

Το Τζαμί της Λονγκκάνγκ (龍岡 清真寺) στην επαρχία Τζονγκλί είναι το πέμπτο τζαμί της Ταϊβάν. Χτίστηκε το 1967 για τους Μουσουλμάνους της περιοχής.

Κυβέρνηση και πολιτική
----------------------

### Δήμαρχος

Την 29η Νοεμβρίου 2014, στις δημοτικές εκλογές της Ταογιουάν ο Τσενγκ Γουέν Τσαν, του Δημοκρατικού Προοδευτικού Κόμματος, έγινε δήμαρχος της πόλης.

Παραπομπές
----------

1. ↑  Taoyuan City population
2. ↑  *The Epoch Times*. 24 April 2012.. Ανακτήθηκε στις 29 April 2012.
3. ↑  Davidson, James Wheeler (1903). *The island of Formosa, past and present. History, people, resources, and commercial prospects. Tea, camphor, sugar, gold, coal, sulphur, economical plants, and other productions*. London and New York : Macmillan & co.; Yokohama [etc.] Kelly & Walsh, ld.
4. ↑  Bays, Daniel H. (1996). *Christianity in China : from the eighteenth century to the present*. Stanford, Calif.: Stanford University Press. ISBN 0-8047-2609-4. 33983799.
5. ↑  Dai, Baocun.· 戴寶村. (2007). *Jian ming tai wan shi = The concise history of Taiwan : Taiwan Chinese-English bilingual edition* (Chu ban έκδοση). Nan tou shi: Tai wan wen xian guan. ISBN 978-986-01-0950-4. 848934421.
6. 1 2  桃園區公所 (19 Μαρτίου 2015). «The Peach Blossom Garden in the Olden Days». *桃園區公所*. Αρχειοθετήθηκε από το πρωτότυπο στις 6 Δεκεμβρίου 2019. Ανακτήθηκε στις 6 Δεκεμβρίου 2019.
7. ↑  City, Taoyuan (29 Αυγούστου 2014). «Taoyuan City». *Taoyuan City*. Ανακτήθηκε στις 6 Δεκεμβρίου 2019.
8. ↑  Liao, Binghui· Wang (2006). *Taiwan under Japanese colonial rule, 1895-1945 : history, culture, memory*. New York: Columbia University Press. ISBN 978-0-231-51081-3. 808344614.
9. ↑  Ranter, Harro. «ASN Aircraft accident Airbus A300B4-622R B-1814 Taipei-Chiang Kai Shek International Airport (TPE)». *aviation-safety.net*. Ανακτήθηκε στις 6 Δεκεμβρίου 2019.
10. ↑  «IMETI2018 Taoyuan, Taiwan». *imeti.org*. Ανακτήθηκε στις 6 Δεκεμβρίου 2019.
11. ↑  City, Taoyuan (29 Αυγούστου 2014). «Taoyuan City-Natural environment». *Taoyuan City*. Ανακτήθηκε στις 6 Δεκεμβρίου 2019.
12. 1 2  City, Taoyuan (29 Αυγούστου 2014). «Taoyuan City-Climate». *Taoyuan City*. Ανακτήθηκε στις 6 Δεκεμβρίου 2019.
13. ↑
14. ↑  Tsai, Yu-yueh (2010-09-01). «Geneticizing Ethnicity: A Study on the "Taiwan Bio-Bank"» (στα αγγλικά). *East Asian Science, Technology and Society* **4** (3): 433–455. doi:10.1215/s12280-010-9146-x. ISSN 1875-2160. Αρχειοθετήθηκε από το πρωτότυπο στις 2019-12-07.. Ανακτήθηκε στις 2019-12-07.
15. ↑  Berthier-Foglar, Susanne· Collingwood-Whittick, Sheila (2012). *Biomapping Indigenous Peoples: Towards an Understanding of the Issues*. Rodopi. ISBN 978-94-012-0866-6.
16. ↑  Bertrand, Jacques· Haklai, Oded (23 Οκτωβρίου 2013). *Democratization and Ethnic Minorities: Conflict or compromise?*. Routledge. ISBN 978-1-134-69309-2.
17. ↑  «Taiwan's military dependent villages: the lingering homesickness - Lifestyle News - SINA English». *english.sina.com*. Ανακτήθηκε στις 7 Δεκεμβρίου 2019.
18. ↑  中華民國內政部戶政司 (1 Μαΐου 2018). «中華民國 內政部戶政司 全球資訊網». *中華民國內政部戶政司*. Ανακτήθηκε στις 7 Δεκεμβρίου 2019.
19. ↑  Fulco, Matthew (16 Αυγούστου 2017). «Will the Next Silicon Valley be in Taoyuan?». *Taiwan Business TOPICS* (στα Αγγλικά). Ανακτήθηκε στις 7 Δεκεμβρίου 2019.
20. ↑  «2014 Department of Economic Development, Taoyuan City». *edb.tycg.gov.tw*.
21. ↑  «Investing in Taoyuan, Taiwan» (PDF). Αρχειοθετήθηκε από το πρωτότυπο (PDF) στις 7 Δεκεμβρίου 2019.
22. ↑  «move.htm China Airlines. Retrieved on 15 March 2010». Αρχειοθετήθηκε από το πρωτότυπο στις 6 Απριλίου 2010.
23. ↑  «Evergreen Club» (PDF). Αρχειοθετήθηκε από το πρωτότυπο στις 31 Ιουλίου 2009. CS1 maint: Unfit url (link)
24. ↑  «Home Page | EVERGREEN AVIATION TECHNOLOGIES CORP». *www.egat.com.tw*. Αρχειοθετήθηκε από το πρωτότυπο στις 13 Απριλίου 2021. Ανακτήθηκε στις 7 Δεκεμβρίου 2019.
25. ↑  臺灣地區鄉鎮市區級以上行政區域名稱中英對照表 (PDF). Online Translation System of Geographic Name, Ministry of Interior. 16 Ιουνίου 2011. σελ. 6. Αρχειοθετήθηκε από το πρωτότυπο (PDF) στις 25 Μαρτίου 2012.
26. ↑  «Administrative Districts». *Taoyuan City Government*. 30 Σεπτεμβρίου 2017. Αρχειοθετήθηκε από το πρωτότυπο στις 21 Ιανουαρίου 2021. Ανακτήθηκε στις 16 Ιουνίου 2019.
27. ↑  各區簡介. *Taoyuan City Government*. 13 Ιουνίου 2019. Αρχειοθετήθηκε από το πρωτότυπο στις 10 Απριλίου 2023. Ανακτήθηκε στις 16 Ιουνίου 2019.
28. ↑  «The Daxi Old Street-Tourist Map-Taoyuan County Government Tourism Promotion Bureau». *web.archive.org*. 3 Σεπτεμβρίου 2014. Αρχειοθετήθηκε από το πρωτότυπο στις 3 Σεπτεμβρίου 2014. Ανακτήθηκε στις 7 Δεκεμβρίου 2019. CS1 maint: Unfit url (link)
29. ↑  «Daxi Wood Art Ecomuseum(大溪木藝生態博物館)». *Taoyuan Tourism* (στα Αγγλικά). Αρχειοθετήθηκε από το πρωτότυπο στις 9 Μαΐου 2019. Ανακτήθηκε στις 7 Δεκεμβρίου 2019.
30. ↑  Alperovitz, Todd (17 Οκτωβρίου 2008). «Cihu Presidential Mausoleum». *The Daily Bubble Tea* (στα Αγγλικά). Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 7 Δεκεμβρίου 2019.
31. ↑  «小人國主題樂園 最豐富好玩的親子樂園!». *小人國主題樂園*. Αρχειοθετήθηκε από το πρωτότυπο στις 6 Ιουνίου 2007. Ανακτήθηκε στις 7 Δεκεμβρίου 2019.
32. ↑  «Lalashan Sacred Trees (拉拉山巨木群)». *Taoyuan Tourism* (στα Αγγλικά). Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 7 Δεκεμβρίου 2019.
33. ↑  Banducci, Chris (13 Ιουνίου 2012). «The Taiwan Adventure: Taiwan Travelogue: Lala Shan 拉拉山». *The Taiwan Adventure*. Ανακτήθηκε στις 7 Δεκεμβρίου 2019.
34. ↑  «Martyrs' Shrine(桃園忠烈祠暨神社文化園區)». *Taoyuan Tourism* (στα Αγγλικά). Αρχειοθετήθηκε από το πρωτότυπο στις 7 Δεκεμβρίου 2019. Ανακτήθηκε στις 7 Δεκεμβρίου 2019.
35. ↑  «大台中旅遊網 - 提供大台中地區旅遊新聞、美食餐廳、及民宿飯店住宿訂房資訊». *web.archive.org*. 30 Οκτωβρίου 2016. Αρχειοθετήθηκε από το πρωτότυπο στις 30 Οκτωβρίου 2016. Ανακτήθηκε στις 7 Δεκεμβρίου 2019. CS1 maint: Unfit url (link)
36. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Δεκεμβρίου 2014. Ανακτήθηκε στις 7 Δεκεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143117785
* LCCN: n84112065
* NKC: ge1043302

 |

 |